# Antonio Caño Barranco

Antonio Caño Barranco (Martos, 30 de març de 1957) és un periodista espanyol, director del diari El País entre el 4 de maig de 2014 i el juny de 2018. Ha estat corresponsal del mateix diari als Estats Units.

## Biografia

Antonio Caño, nascut el 1957 a Martos (Jaén), és llicenciat en periodisme per la Universitat Complutense de Madrid. Està casat i té tres fills.
Entre 1980 i 1982 va treballar com a redactor de l'agència oficial Efe. Des de 1982 i durant més de 32 anys, ha estat redactor del diari El País, en el qual ha ocupat diverses responsabilitats. Ha estat corresponsal a Mèxic i Amèrica Llatina. A més, ha exercit els càrrecs de redactor cap d'internacional i sotsdirector responsable de l'edició dominical. Durant algun temps va estar al capdavant de la secció d'investigació i anàlisi.
Corresponsal del diari a Washington DC des de 2004, va engegar l'edició Amèrica d'El País. El novembre de 2013 el diari va ampliar la seva presència a Llatinoamèrica amb la inauguració d'una edició pròpia a Brasil, amb redacció a São Paulo.
El 16 de febrer de 2014 es filtra un informe elaborat per ell mateix en el qual exposa els problemes del rotatiu. El 18 de febrer de 2014, Juan Luis Cebrián, president d'Ediciones El País, anuncia davant la redacció que Antonio Caño serà el nou director a partir del mes de maig. El 26 de febrer de 2014 el consell d'administració comunica el nomenament d'Antonio Caño com a director d'El País.
Anteriorment, la proposta va ser aprovada per estret marge per la redacció del rotatiu.
El diari ha apostat per les edicions d'Amèrica i Brasil, a més de prendre's seriosament la comunitat hispana dels Estats Units.

## Controvèrsies

El febrer de 2014, abans del seu nomenament, va ser criticat per alguns mitjans per “les seves idees obertament dretanes i el seu alineament incondicional amb l'empresa durant el conflicte de l'ERO de novembre de 2012”. El politòleg i sociòleg Vicenç Navarro també el va acusar de dretà.
El setembre de 2015 es va publicar que Antonio Caño impedia a la plantilla del diari El País votar sobre la gestió del director, en relació a quatre acomiadaments de periodistes. Alguns mitjans informaven sobre la petició del cessament d'Antonio Caño per part d'alguns sectors de la redacció.
L'octubre de 2015, en una conferència en el Fòrum de la Nova Comunicació, amb Juan Luis Cebrián, va afirmar que no li agradava parlar de política.

## Premis i reconeixements

* 1989. Premio Ull Crític de RNE.
* 2011. Medalla al Mèrit Civil.

## Referències

* ↑ Piqué, Antoni Maria «El director d'El País' no dura ni dos dies amb Pedro Sánchez». El Nacional, 05-06-2018 [Consulta: 9 juny 2018].
* ↑ Antonio Caño: ”Este país lo primero que necesita es información, tenemos exceso de opinión”, entrevista en la revista Jot Down, junio de 2014.
* ↑ El 'informe Caño' desata una crisis interna en el diario 'El País', en diario InfoLibre.com, 16/02/2014
* ↑ Cebrián anuncia el nombramiento de Antonio Caño como director de El País, en Eldiario.es, 18/02/2014
* ↑ Antonio Caño, nombrado nuevo director de EL PAÍS, en diario El País, 26/02/2014
* ↑ La redacción de 'El País' respalda, por estrecho margen, el nombramiento de Antonio Caño como director, en diario InfoLibre.com, 24/02/2014
* ↑ “El dilema de los periódicos es clásico y rotundo: renovarse o morir”, en diario El País, 23/05/2014
* ↑ Antonio Caño será el director de El País a partir del 4 de mayo en sustitución de Javier Moreno, en diario InfoLibre.com, 18/02/2014
* ↑ El sesgo profundamente derechista de Antonio Caño, el nuevo director de ‘El País', en el blog anavarro.org, consulta: 17/12/2015
* ↑ , en el diario Infolibre.com, 16/09/2015
* ↑ La redacción de 'El País' 'tocada y hundida', pide la destitución de Antonio Caño, en la web Prnoticias.com, 25/09/2015
* ↑ ¡Señores, este es el director de El País, Antonio Caño!: “No suelo hablar de política”, en la web Periodistadigital.com, 29/10/2015
* 1 2 Antonio Caño, nombrado director de El País, en diario El País, 26/02/2014 ]

## Enllaços externs

* Articles d'Antonio Caño al diari El País